《挽方仲及签判二首》
宋代·黄公度

才华早岁妙中州，惠爱长存瘴岭头。
陈迹他年循吏传，遗文何日茂陵求。
平生业履一经在，投老功名万事休。
惟有岿然岘山石，往来涕泪不胜流。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。